Obhliadka a cenová ponuka 
Posúdenie technického stavu okien a vypracovanie cenovej ponuky 

Účel spracúvania osobných údajov:
Posúdenie technického stavu okien u podnikateľského subjektu (B2B), vykonanie obhliadky na mieste realizácie služby, vypracovanie cenovej ponuky a evidencia údajov o obhliadke a cenovej ponuke ako obchodného prípadu v informačnom systéme Prevádzkovateľa.
Spracúvanie osobných údajov môže prebiehať aj v rámci spoločného spracúvania osobných údajov so spoločnými prevádzkovateľmi podľa čl. 26 Nariadenia GDPR.

Dotknuté osoby:
Podnikateľské subjekty (B2B) – potenciálni zákazníci (najmä fyzické osoby konajúce v mene podnikateľského subjektu – napr. konatelia, zamestnanci, kontaktné osoby)

Kategórie osobných údajov:
Bežné osobné údaje.

Rozsah spracúvaných osobných údajov:
Prevádzkovateľ spracúva identifikačné, kontaktné a obchodné údaje, najmä meno a priezvisko kontaktnej osoby konajúcej v mene podnikateľského subjektu, jej telefónne číslo a e-mailovú adresu, obchodné meno podnikateľského subjektu, sídlo alebo miesto podnikania, identifikačné údaje ako IČO, DIČ a IČ DPH (ak sú relevantné), ako aj pracovnú pozíciu alebo oprávnenie kontaktnej osoby (napr. konateľ alebo zamestnanec).
Ďalej Prevádzkovateľ spracúva údaje o mieste realizácie služby a údaje získané pri obhliadke, najmä typ okien, vek okien, ich technický stav, identifikáciu problému a rozsah požadovaného servisu.
V rámci obchodného prípadu sú spracúvané aj údaje ako dátum obhliadky, výsledok obhliadky, návrh riešenia a vypracovaná cenová ponuka.

Právny základ spracúvania osobných údajov:
Čl. 6 ods. 1 písm. b) Nariadenia GDPR – vykonanie opatrení pred uzatvorením zmluvy na základe žiadosti dotknutej osoby.

Zákonná povinnosť spracúvania osobných údajov:
Nevykonáva sa.

Kategórie príjemcov osobných údajov:
Sprostredkovatelia podľa čl. 28 Nariadenia GDPR:
· Monday.com Ltd. – poskytovateľ CRM systému,
· Websupport s. r. o. – poskytovateľ webhostingových a e-mailových služieb,
· Google Ireland Limited – poskytovateľ cloudových služieb (e-mailová komunikácia a úložisko údajov).

Spoloční prevádzkovatelia podľa čl. 26 Nariadenia GDPR:
Prevádzkovateľ spracúva osobné údaje spoločne s nasledovnými subjektmi:
· aKomfort Home s. r. o., IČO: 56 635 028
· aKomfort Solutions s. r. o., IČO: 57 046 743
Uvedené subjekty vystupujú ako spoloční prevádzkovatelia, ktorí spoločne určujú účely a prostriedky spracúvania osobných údajov najmä v oblasti získavania kontaktov, evidencie obchodných prípadov a komunikácie so zákazníkmi.
Medzi spoločnými prevádzkovateľmi je uzatvorená dohoda podľa článku 26 Nariadenia GDPR, ktorá upravuje rozdelenie zodpovedností za plnenie povinností podľa Nariadenia GDPR.
Dotknutá osoba si môže uplatniť svoje práva u ktoréhokoľvek zo spoločných prevádzkovateľov bez toho, aby boli dotknuté jej práva podľa Nariadenia GDPR.

Samostatní prevádzkovatelia:
· Meta Platforms Ireland Limited – poskytovateľ komunikačnej platformy (WhatsApp).

Iní oprávnení príjemcovia:
Orgány verejnej moci (napr. súdy, orgány činné v trestnom konaní, daňový úrad, finančná správa) podľa čl. 6 ods. 1 písm. c) Nariadenia GDPR.

Prenos do tretích krajín:
· Izrael – na základe rozhodnutia o primeranosti,
· USA – prostredníctvom komunikačných nástrojov (napr. WhatsApp), s využitím primeraných záruk (napr. štandardné zmluvné doložky).

Prenos do medzinárodných organizácií:
Nevykonáva sa.

Zverejňovanie osobných údajov:
Nevykonáva sa.

Doba uchovávania osobných údajov:
· po dobu trvania komunikácie a prípravy cenovej ponuky,
· následne maximálne 3 mesiace od doručenia cenovej ponuky, ak nedôjde k uzatvoreniu zmluvy,
· v prípade uzatvorenia zmluvy sú údaje ďalej spracúvané v rámci nadväzujúcich účelov.

Poučenie o dobrovoľnosti poskytnutia údajov:
Poskytnutie osobných údajov je dobrovoľné, avšak nevyhnutné na vykonanie obhliadky a vypracovanie cenovej ponuky. Bez ich poskytnutia nie je možné pripraviť cenovú ponuku.

Zdroj osobných údajov:
Osobné údaje sú získavané priamo od dotknutej osoby, najmä od kontaktnej osoby podnikateľského subjektu pri obhliadke, prostredníctvom telefonickej, e-mailovej alebo osobnej komunikácie, ako aj prostredníctvom webových formulárov.
Osobné údaje môžu byť ďalej získané z predchádzajúcich účelov spracúvania, najmä z účelu „Prijímanie, spracovanie a vybavenie dopytov zákazníkov“ a z účelu „Získavanie kontaktov na potenciálnych zákazníkov v teréne“, ak dotknutá osoba prejavila záujem o služby Prevádzkovateľa.
Osobné údaje môžu pochádzať aj zo spoločného spracúvania osobných údajov medzi spoločnými prevádzkovateľmi podľa čl. 26 Nariadenia GDPR, najmä z účelov získavania kontaktov na potenciálnych zákazníkov a evidencie a vybavenia dopytov zákazníkov.

Automatizované individuálne rozhodovanie vrátane profilovania:
Nevykonáva sa.

